section_heading: Život
paragraph_text: Robert Jacques Turgot se rodio 10. svibnja 1727. godine kao najmlađi sin Michela-Étiennea Turgota, koji je bio gradonačelnik Pariza od 1729. sve do 1740. godine. Robert Turgot je od 1749. pohađao studij teologije na Sorbonnei, visokom sveučilištu u Parizu. No godinu dana kasnije je napustio sveučilište i odrekao se svećeničkog života. Kad je završio studij prava, radio je kao zamjenik tužioca i kao savjetnik pariškog parlamenta. Napisao je Pismo o toleranciji gdje se borio protiv nejednakosti u vjeri i zalagao za vjersku snošljivost. Godine 1766. je napisao svoje glavno djelo Razmišljanja o stvaranju i podjeli bogatstva. To djelo je bilo jedno od prvih rasprava u kojoj su iznošena načela o modernoj političkoj ekonomiji. Francuski kralj Luj XVI. ga je 1774. godine proglasio ministrom financija. Robert Turgot je bio podložan liberalnim promjenama; želio je spasiti Francusku od financijskog bankrota. Zato je uveo brojne političke, financijske i gospodarske reforme kojima su se protivili prvi i drugi stalež : slobodna trgovina žitom, smanjenje poreza na uvoz namirnica u gradove, naplaćivanje poreza svim trima staležima, uvođenje državne potpore najsiromašnijem sloju, ukidanje plemićkih povlastica itd.